Il-morsa tal-maltemp kompliet taħkem u twassal għal imiwet u ħsarat fl-Italja, Franza, l-Ingilterra u Spanja. Fl-Italja, irjieħ qawwija, xita qliel u silġ f’ħafna postijiet fit-tramuntana wasslu biex miet Franċiż ta’ 24 sena  fi sptar f’Torin wara li nlaqat bil-qawwa kollha ta’ valanga tas-silġ fil-muntanji ta’ Bardonecchia, li jinsabu qrib. Tħarbat ukoll it-trasport bl-ajru, l-art u l-baħar. Il-firxa massiċċa ta’ silġ u l-irjieħ qawwa ta’ riefnu qatgħu il-provista tal-elettriku f’Cortina d’Ampezzo u għadd ta’ bliet tal-madwar fl-Alpi. Is-sitwazzjoni kompliet tikkomplika ruħha minħabba l-fatt li ħafna toroq ma setgħux jintużaw minħabba s-silġ u siġar imwaqqgħin. Madwar 20 persuna li nqabdu fil-karozzi tagħhom fis-silġ inħelsu kmieni l-bieraħ wara li għaddew lejl fil-vettura tagħhom. Aktar minn 70 inġinier u technicians tal-kumpanija tal-enrġija Enel bdew jaħdmu minn sbieħ il-jum bex jerġgħu jagħtu s-servizz lir-residenzi fir-reġjun. Il-maltemp fl-Italja, li beda fil-Milied u laħaq il-quċċata l-bieraħ, wassal ukoll għal għadd ta’ valangi.Mal-50 persuna minn 18-il familja kellhom jiġu evakwati minn djarhom wara li valanga laqtet l-appartament tagħhom f’Genova. Ġuvni ta’ 18-il sena u tfajla ta’ 16 kellhom jingħataw l-għajnuna wara li nqabdu f’karozza mgħottija bis-silġ. Ix-xita qliel wasslet biex faru xi xmajjar u xi pontijiet ingħalqu fil-Piemonte minħabba sigurtà. It-temp ħażin wassal biex ħafna servizz tal-ferovija kellhom jieqfu, fosthom dawk li jgħaqqdu l-Italja u l-Isvizzera li damu disa’ siegħat weqfin. Intlaqat ukoll is-servizz bil-baħar bil-gżejjer Sqallin. Il-Bajja ta’ Napli temporanhjamet inqatgħet mill-bqija tad-dinja għal ftit siegħat. Ġemgħa ta’ 110 turist fi triqitjom lejn Sesto Pusteria f’Alto Adige ma setgġux jaslu fid-destinazzjoni tagħhom u kellhom isibu akkomodazzjoni imxerrda mal-proinċja kollha. Ix-xita qalila wasslet biex Venezja rat l-ilma fil-kanali 115 ċentimetru ’l fuq mil-livelli normali.